

298 DE CONSILIO. 



tionem lapsuri sint. Utile itaque fuerit, libros multum 

 revolvere; prsesertim eorum auctorum, qui et ipsi guber- 

 nacula re rum tractarunt. 



Consilia, hac aetate, in locis plurimis, nihil aliud fere 

 sunt, quam congressus, et colloquia familiaria: ubi res 

 potius sermonibus jactentur, quam debitis argumentis truti- 

 nentur. Atque plerunque prsecipitanter nimis, ad decretum 

 vel actum consilii, properatur. Satius esset, si in majoris 

 momenti negotiis, res uno die deliberanda proponeretur, 

 altero tractaretur; &quot; In nocte consilium.&quot; Id certe prse- 

 stitum est, in tractatu unionis, inter delegates Anglise et 

 Scotiee ; qui conventus, regulariter, et optimo ordine, pro- 

 cessit. Ad petitiones autem privatas, dies aliquos praefigi 

 probo : nam et supplicantibus tempora certa indicant, 

 quibus commodius se applicent; et solenniores conventus 

 exonerant, ut possint hoc agere. In delectu deputatorum, 

 qui negotia ad consilium infbrmandum prseparent, praestat 

 eos eligere, qui aequi sint, et in neutram partem propen- 

 deant ; quam aequitatem quandarn creare, introducendo 

 aliquos qui utrique parti sedulo faveant. Probo etiam 

 delegationes, non tan turn temporaneas, aut e re nata; sed 

 etiam continuatas, et perpetuas. Exempli gratia; quae 

 curent separatim, commercia ; aerarium ; bellum ; gratias ; 

 gravamina; provinciasparticulares. Sane, ubi in usu sunt 

 consilia subordinata diversa, atque unicumtantum superius 

 consilium, (ut sit in Hispania,) nihil aliud fere sunt ejus- 

 modi consilia, quam deputationes (quales diximus) per- 

 petuaa, nisi quod majore auctoritate polleant. Si casus 

 postulet, ut informetur consilium, ab hominibus alicujus 

 muneris aut professionis particularis, (veluti jurisperitis, 

 nauticis, excusoribus nummorum, mercatoribus, artificibus, 

 -et similibus,) audiantur illi primo coram delegatis; et 

 postea, prout occasio postulat, coram consilio. Neque 

 permittantur venire catervatim, aut more tribunitio se 

 gerere ; hoc enim foret, clamoribus consilium fatigare, non 

 informationem, ut decet, exhibere. Mensa oblonga, et 

 rursus quadrata, sive sedes ad parietes camera? consilii, 

 videri possunt, formalia tantum, sed sunt profecto realia : 

 nam ad mensam oblongam, pauci qui prioribus locis 

 sedent, res quasi soli transigunt ; verum in aliis, quas 

 diximus, figuris, major usus consiliariorum qui informs 

 sedent. Rex, cum praesidet ipse in consilio, caveat, ne 

 sententiam suam, citius quam par est, declaret : hoc si 

 fccerit, consiliarii se ad nutum ejus applicabunt; et loco 

 consilii liberi, canticum ei occinent ; &quot; placebo.&quot; 



